ኢትጵያን ኤርትራን ዝፈረምኦ ስምምዕ ዝሓዞም ነጥቢታት ኣብ ሞንጎ ክልቲአን ሃገራት ዘሎ ሃዋህዉ ኵናት ምብቃዕን ሓድሽ ምዕራፍ ሰላምን ምሕዝነትን ምምስራትን ክልቲኤን ሃገራት ኣብ ፖለቲካ፣ ማሕበረ-ቁጠባዊ ርክባት፣ ባህልን ጸጥታን ሓቢርካ ምስራሕ ምንቅስቓሳት ንግዲ፣ መጓዓዝያን ቴሌኮምዩኒኬሽንን ናብ ንቡር ምምላስን ዲፕሎማሲያዊ ርክባትን ንጥፈታትን ምሕዳስ ዉሳነ ኮሚሽን ዶብ ምትግባር ዞባዊ ሰላም፣ ልምዓትን ዉህደትን ከረጋግጻ ብሓባር ምስራሕ ዝብሉ ሓሙሽተ መትከላት ስምምዕ ይርከቡዎም። "ዶብ ትርጉም የብሉን ዝብል ኣዘራርባ ንዓይ ቅቡል ኣይኮነን" ፕረዚደንት ኢሳይያስ ኣፈወርቂ ኣብ ዉሽጢ ዉሑዳት ሰሙናት ዘርእዮ ዘሎ ባህሪያዊ ለዉጥን ዝዛረቦም ዘለዉ ዘረባታትን ንብዙሓት እናዘራረቡ'ዮም። ኣብ ገጹ ካብ ዝርአ ፍሽኽታን ምዝናይን ወጻእ፡ ንዝሓለፉ 20 ዓመታት ኣሳሪ ምኽንያታት መሰራታዊ ለዉጢ ገይሩዎም ዝመጽኡ ኣጀንዳታት ዘልዕለሉ መገዲ'ዉን ዝተፈለየ ኮይኑ ኣሎ። "ፕረዚደንት ኢሳይያስ ብወገን ኣብዪ ኣሕመድ ዝግበረሉ ዘሎ ኣቀራርባ ኣዝዩ'ዩ ዝሕጎስ ዘሎ፡ ዝተስሓበ'ዩ ዝመስል" ዝብል ዶክተር መብራህቱ፡ ንኣዘራርብኡ ድማ ትርጉም ስምዒታዊነት ይህቦ። "ምስ ኣብዪ ኣሕመድ ኣብ ከተማ ኣስመራ ካብ ዝራኸብ ናብዚ ዘርእዮ ዘሎ ስምዒት ዝተፈለየ'ዩ። ከም ፖለቲካዊ መራሒ ኮይኑ ኣይቐረበን። ስለዝኾነ፡ ንዓይ፡ ብዙሕ ትርጉም ዘለዎም ዘረባታት ኣይመስሉን" ይብል። መጻኢ ብደሆታት መንግስታት ኢትዮጵያን ኤርትራን ካልእ ብወገን መራሕቲ ክልቲኤን ሃገራት ዝደጋገም ዘሎ ዘረባ፡ 'ዶብ ትርጉም የብሉን' ዝብል ኮይኑ፡ እዚ'ዉን ዝተፈላለየ ስምዒት ካብ ምፍጣሩ ዓዲ ኣይወዓለን። 'ኣብ ባይታ ወሪዱ ስራሕ ዝጅመረሉ ግዘ ገና እዩ' ዝብል ብሓደ ወገን ዝቐርብ ምኽንያት እዩ። 'መራሕቲ እዘን ሃገራት ዓበይቲ ጉዳያቶም ንጎኒ ዝገደፉ'ዮም' ዝመስሉ ዝብል ስክፍታ ዝሓዘ ድማ እቲ ካልእ'ዩ። "ኮይኑ ግና" ይብል ዶክተር መብራህቱ ኣቶብርሃን፡ "ብድሕሪት ካልኦት ምኽንያታት'ኳ እንተሃለዉዎ እዘን ሃገራት ዝተጓነፃሉ ሓደ ምኽንያት ተባሂሉ ዝጥቀስ ጉዳይ ዶብ ብምዃኑ ትኹረት ክዉሕዶ ዝግባእ ኣይኾነን" ይብል። "ኤርትራ ክትበሃል ከላ ምስ ጎረባብታ ዝፈልያ ዉሱን ቦታ ዶብ ስለዝኾነ፡ ኩል ግዜ ትርጉም ኣለዎ'ዩ። እዚ ከኣ መንነት'ዩ ዘመልክት። ስለዚ እቲ ዶብ ትርጉም የብሉን ዝብል ኣዘራርባ ንዓይ ቅቡል ኣይኮነን። ድሕሪ ሕጂ ዝጽበያ ሰራዊት ምስ ኣንሰሓበ ዶብ ክሕንጸጽ'ዩ። ብድሕሪ እዚ ኤርትራ ከም ሃገር ናብ ስሩዕ ጉዳይ ፖለቲካ ኣትያ ክትዋሳእ ኣለዋ"። "ሃገራት ንብሄራዊ ረብሐአን ቀዳምነት ዝህባ ስለዝኾና" ይብል መምህር ካሕሳይ ድማ፡ "ዘላቒ ዝኾነ ርክብ ንምፍጣር ሰላማዊ ዝኾነ መስዋእቲ ከፊልካ ዘላቒ ሰላም ክፍጠር ኣለዎ" ክብል ይዛረብ። "ዝተገደፉ ነገራት ኣለዉ ኢልካ ትጠዓሰሉ ዘይኮነስ፡ እቲ ዝተጀመረ ልዝብ ሰላም ዘኽስር ስለዘይኾነ፡ ነቲ ጅማሮ ክነተባብዕ ይግባእ" ኢሉ። ተዛማዲ ትሕዝቶ ኤርትራውያን ክትግበሩ ዝደልይዎም ሓሙሽተ መሰረታዊ ለውጥታት16 ሓምለ 2018 ጉዳይ ዘተ ሰላም ብዓይኒ ኣባላት ሃገራዊ ኣገልግሎት13 ሓምለ 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
